Document ID: /fineweb-2-swissfilter-quality_10-filterrobots/filtered/02038.jsonl.gz/4746

Analisa da DNA na scuvra betg il misteri da Gieri Jenatsch
- Gievgia, 25.10.2012, 12:45
L'analisa da DNA vi dal skelet supponì da l'erox grischun Gieri Jenatsch na scuvra betg cun tschertezza absoluta l'identitad dal mort ch'è sepulì sut la catedrala da Cuira.
Sin basa da divers indizis parta la gruppa da perscrutaders dentant dal fatg ch'il skelet saja effectivamain quel da Gieri Jenatsch. Dapi in onn evaluescha il servetsch archeologic dal Grischun la fossa, quai cun agid da scienziads internaziunals. Per l'analisa da DNA han ils scienziads er prendì emprovas da la mucosa da bucca da 3 descendents da la parentella da Gieri Jenatsch. (fc/cdp)